CELEX: 52016PC0315
Language: lv
Date: 2016-06-01
Title: Priekšlikums PADOMES REGULA, ar kuru groza Padomes Regulu (ES) 2015/2265, ar ko laikposmam no 2016. gada līdz 2018. gadam atver autonomas Savienības tarifa kvotas konkrētiem zvejas produktiem un paredz šo kvotu pārvaldību

EIROPAS KOMISIJA
            Briselē, 1.6.2016
            COM(2016) 315 final
            2016/0158(NLE)
            Priekšlikums
            PADOMES REGULA,
            ar kuru groza Padomes Regulu (ES) 2015/2265, ar ko laikposmam no 2016. gada līdz 2018. gadam atver autonomas Savienības tarifa kvotas konkrētiem zvejas produktiem un paredz šo kvotu pārvaldību
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Padome 2015. gada 7. decembrī pieņēma Regulu (ES) 2015/2265, ar ko laikposmam no 2016. gada līdz 2018. gadam atver autonomas Savienības tarifa kvotas konkrētiem zvejas produktiem un paredz šo kvotu pārvaldību.
            
            
               Regulas mērķis ir nodrošināt Eiropas Savienības apstrādes nozares konkurētspēju, garantējot zvejas produktu pietiekamu piegādi nozarei un neapdraudot Savienības zvejas produktu ražošanu. Šim nolūkam regula atbilstīgā apmērā noteiktu tarifa kvotu robežās samazina vai aptur ievedmuitas nodokļu piemērošanu dažiem zvejas produktiem. Tajā ir arī skaidri noteiktas apstrādes darbības, par kurām tarifa kvotas ir pieejamas (“atbilstīgas darbības”) vai nav pieejamas.
            
            
               Kopš regulas pieņemšanas daži ES apstrādes uzņēmumi un dalībvalstis ir informējušas Komisiju, ka Savienības apstrādes nozare nevar pienācīgi izmantot tarifa kvotu ar kārtas numuru Nr. 09.2760 (nesadalīts heks un Amerikas vēdzeļzutis). Tie apgalvo, ka tas ir tāpēc, ka atbilstīgās darbības attiecībā uz šiem produktiem neietver “griešanu šķēlēs”.
            
            
               Savienības apstrādes nozare norāda, ka aptuveni 95 % no šīs tarifa kvotas tiktu izmantoti par apstrādi griežot šķēlēs. Tādēļ griešana šķēlēs ir jānosaka par atbilstīgu darbību, lai varētu izmantot minēto kvotu un nodrošināt konkrētās nozares konkurētspēju.
            
            
               •Saskanība ar spēkā esošajiem noteikumiem konkrētajā politikas jomā
            
            
               
                  Neattiecas.
               
            
            
               •Saskanība ar citām ES politikas jomām
            
            
               
                  Neattiecas.
               
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               Līguma par Eiropas Savienības darbību 31. pants.
            
            
               •Subsidiaritāte (neekskluzīvas kompetences gadījumā) 
            
            
               Kopējā muitas tarifa nodokļi ir Savienības ekskluzīvā kompetencē. Tāpēc subsidiaritātes princips uz šiem noteikumiem neattiecas.
            
            
               •Proporcionalitāte
            
            
               Priekšlikums ir saskaņā ar proporcionalitātes principu šāda iemesla dēļ. Muitas savienība ir kopēja politika, un tāpēc tā ir jāīsteno ar Padomes pieņemtu regulu.
            
            
               •Instrumenta izvēle
            
         
         
            
               
                  Neattiecas.
               
            
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Ex post izvērtējumi/spēkā esošo tiesību aktu atbilstības pārbaude
            
            
               
                  Neattiecas.
               
            
            
               •Apspriešanās ar ieinteresētajām personām
            
            
               Kopš regulas pieņemšanas daži ES apstrādes uzņēmumi un dalībvalstis ir informējušas Komisiju, ka Savienības apstrādes nozare nevar pienācīgi izmantot tarifa kvotu ar kārtas numuru Nr. 09.2760 (nesadalīts heks un Amerikas vēdzeļzutis). Tie apgalvo, ka tas ir tāpēc, ka atbilstīgās darbības attiecībā uz šiem produktiem neietver “griešanu šķēlēs”.
            
            
               Savienības apstrādes nozare norāda, ka aptuveni 95 % no šīs tarifa kvotas tiktu izmantoti par apstrādi griežot šķēlēs. Tādēļ griešana šķēlēs ir jānosaka par atbilstīgu darbību, lai varētu izmantot minēto kvotu un nodrošināt konkrētās nozares konkurētspēju.
            
            
                •Ekspertu atzinumu pieprasīšana un izmantošana
            
            
               
                  Neattiecas.
               
            
            
               •Ietekmes novērtējums
            
            
               Neattiecas. Šis ir tehnisks grozījums 2015. gada decembrī pieņemtajā Regulā (ES) 2015/2265. Regulas (ES) 2015/2265 ietekmes novērtējums nebija vajadzīgs.
            
            
               •Normatīvā atbilstība un vienkāršošana
            
            
               
                  Neattiecas.
               
            
            
               •Pamattiesības
            
            
               
                  Neattiecas.
               
            
            
               4.IETEKME UZ BUDŽETU
            
            
               Šim priekšlikumam nav ietekmes uz Komisijas budžetu.
            
            
               5.CITI ELEMENTI
            
            
               •Īstenošanas plāni un uzraudzības, izvērtēšanas un ziņošanas kārtība
            
            
               
                  Neattiecas.
               
            
         
         
            
               •Skaidrojošie dokumenti (direktīvām)
            
            
               
                  Neattiecas.
               
            
            
               •Konkrētu priekšlikuma noteikumu sīks skaidrojums
            
            
               Padome 2015. gada 7. decembrī pieņēma Regulu (ES) 2015/2265, ar ko laikposmam no 2016. gada līdz 2018. gadam atver autonomas Savienības tarifa kvotas konkrētiem zvejas produktiem un paredz šo kvotu pārvaldību.
            
            
               Regulas mērķis ir nodrošināt Eiropas Savienības apstrādes nozares konkurētspēju, garantējot zvejas produktu pietiekamu piegādi nozarei un neapdraudot Savienības zvejas produktu ražošanu. Šim nolūkam regula atbilstīgā apmērā noteiktu tarifa kvotu robežās samazina vai aptur ievedmuitas nodokļu piemērošanu dažiem zvejas produktiem. Tajā ir arī skaidri noteiktas apstrādes darbības, par kurām tarifa kvotas ir pieejamas (“atbilstīgas darbības”) vai nav pieejamas.
            
            
               Kopš regulas pieņemšanas daži ES apstrādes uzņēmumi un dalībvalstis ir informējušas Komisiju, ka Savienības apstrādes nozare nevar pienācīgi izmantot tarifa kvotu ar kārtas numuru Nr. 09.2760 (nesadalīts heks un Amerikas vēdzeļzutis). Tie apgalvo, ka tas ir tāpēc, ka atbilstīgās darbības attiecībā uz šiem produktiem neietver “griešanu šķēlēs”.
            
            
               Savienības apstrādes nozare norāda, ka aptuveni 95 % no šīs tarifa kvotas tiktu izmantoti par apstrādi griežot šķēlēs. Tādēļ griešana šķēlēs ir jānosaka par atbilstīgu darbību, lai varētu izmantot minēto kvotu un nodrošināt konkrētās nozares konkurētspēju.
            
            
               2016/0158 (NLE)
            
            
               Priekšlikums
            
            
               PADOMES REGULA,
            
            
               ar kuru groza Padomes Regulu (ES) 2015/2265, ar ko laikposmam no 2016. gada līdz 2018. gadam atver autonomas Savienības tarifa kvotas konkrētiem zvejas produktiem un paredz šo kvotu pārvaldību
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 31. pantu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Ar Padomes Regulu (ES) 2015/2265
                  1
                laikposmam no 2016. gada līdz 2018. gadam atver autonomas Savienības tarifa kvotas konkrētiem zvejas produktiem un paredz šo kvotu pārvaldību. Lai laikposmā no 2016. gada līdz 2018. gadam Savienības ražošanas nozarei nodrošinātu pienācīgus piegādes nosacījumus, katrai tarifa kvotai ir noteikti pietiekami apjomi.
            
            
               (2)Regulas (ES) 2015/2265 pielikuma 2. zemsvītras piezīmes trešajā daļā ir aprakstītas apstrādes darbības, par kurām var izmantot konkrētas tarifa kvotas. Minētajā daļā pie atbilstīgajām darbībām attiecībā uz saldētu heku un Amerikas vēdzeļzuti, uz ko attiecas tarifa kvota ar kārtas numuru 09.2760, nav minēta griešana šķēlēs.
            
            
               (3)Lai minēto tarifa kvotu varētu izmantot, ir lietderīgi griešanu šķēlēs iekļaut atbilstīgo darbību sarakstā.
            
            
               (4)Tādēļ Regula (ES) 2015/2265 būtu attiecīgi jāgroza.
            
            
               (5)Ar Regulu (ES) 2015/2265 atvērto kvotu piemērošanas periods pirmajā gadā ilgst no 2016. gada 1. janvāra līdz 31. decembrim. Ir nepieciešams nodrošināt vienlīdzīgu attieksmi pret uzņēmējiem, tāpēc šī regula būtu jāpiemēro ar atpakaļejošu spēku no 2016. gada 1. janvāra,
            
         
         
            
               IR PIEŅĒMUSI ŠO REGULU.
            
            
               1. pants
            
            
               Regulas (ES) 2015/2265 pielikuma 2. zemsvītras piezīmes trešajā daļā pievieno šādu ievilkumu:
            
            
               “— griešana šķēlēs — attiecībā uz izejvielām ar KN kodu ex 0303 66 11, 0303 66 12, 0303 66 13, 0303 66 19, 0303 89 70, 0303 89 90.”
            
            
               2. pants
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               To piemēro no 2016. gada 1. janvāra.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                     Padomes vārdā —
               
               
                     priekšsēdētājs
               
            
         
         
            
                  
                     (1)
                  Padomes 2015. gada 7. decembra Regula (ES) 2015/2265, ar ko laikposmam no 2016. gada līdz 2018. gadam atver autonomas Savienības tarifa kvotas konkrētiem zvejas produktiem un paredz šo kvotu pārvaldību (OV L 322, 8.12.2015., 4. lpp.).